219 
Alsó-Egyptomban uralkodik, Magyarország vizeiben sokfelé el volt ter- 
jedve; de később a megcsökkent hőmérséklet hatása alatt lassanként 
kipusztult és csak Nagyvárad mellett a Pecze meleg vizében talált utolsó 
menedéket, hol a jégkorszak klimáját kár nélkül elviselhette. ! 
KERNER-nek idézett felfogását ENGLER is magáévá tette az északi he- 
misphára flóraterületeinek fejtegetésében.? Sőt voltak, a kik azt hirdették, 
hogy — és ez a legmerészebb föltevés — a török uralom idejében ültették 
át Egyptomból Nagyváradra stb. Mindenesetre népszerű volt a, N. thermalis-t 
a N. Lotus-tól elválasztva a magyar flóra endemikus növényeinek sorába 
igtatni, a mi, fájdalom, nem lehetséges és a tárgyilagos igazság szempontjá- 
ból kiindulva bele kell nyugodnunk abba, hogy a N. Lotus (N. thermalis) 
bevándorolt növény, akárcsak a Galinsoga parviflora, Eurotia cerastoides 
vagy a Xanthium spinosum ete; bevándorlása — ScHWEINFURT is ezt a 
nézetet vallja — költöző madaraink utján történt. A N. thermalis a magyar 
flóra endemikus növényeinek sorából evvel törlendő. 
Igazat kell adnom BonBsÁás dr.-nak, aki a N. Lotus hazai vegetatióját 
oly fiatalnak tartja, hogy őskorbeli származtatását úgy veszi, mintha valaki 
hitványos öltözékének archeologiai származását akarná bizonyítgatni.? 
A N. Lotus-nak a törökök által történt átültetése már azért is kizártnak 
tekintendő — SCHwEINFURT szóbeli nyilatkozata — mert az európai törökök- 
nek (már pedig nekünk ezekkel volt bajunk) mindenkor Elő-Ázsia volt fő- 
fészkük és soha Egyptom, melylyel még kulturális közösségben sem állanak. 
Az eurázsiai t mohamedán kulturában a nilusi fehér és kék tündér- 
rózsának semmi szerepe ; az egyptomiak pedig, gondolni sem lehet arra, 
hogy a törökök révén ültették volna áta NN. Lotus-t Nagyváradra; azért 
sem, mert a két mohamedán nép összeköttetéseiben kölcsönösen mindig 
nagy volt a kulturális ellentét s ellenszenv. 
KERNER-nek a jégkorszak flóráját illető fejtegetéseiben az általa cegyet- 
len kivételnekv nyilvánított N. thermalis sem kivétel és feltevése tényleg 
cmerészv volt. Tudjuk, hogy költöző madaraink java része, főleg gázlóink 
seregesen lepik el Észak-Afrika partjait. A N. Lotus bevándorlása tehát 
természetes uton, költöző madaraink segítségével könnyen megtörténhetett." 
: KERNER A., Az osztrák-magyar monarchia növényvilága. — Az Oszt.-Magyar 
Monarchia irásban és képben. Bevez. kötet. 251—2. 1. 
? A. ENGLER, Versuch einer Entwickelungsgeschichte der extratrop. Floren- 
gebiete der nördl. Hemisphüre. Leipzig, 1879. p. 186. 
5 Pótfüzet Természettud. Közl.-höz 1894. XXIX—XXX. füz. l. c. p. 151. 
t Angol felfogás szerint Európa -- Ázsia — Eurázsia, azaz egy continens. 
5; SCHWEINFUBT főleg a pelikánt gyanusítja a csempészettel. A pelikán szerinte 
egy fél kilogr. sarat is könnyen elczipel a lábszárain és valószinű, hogy a Nilus 
s canalisainak iszapjával kerültek hozzánk a N. Lotus apró magvai. A N. Lotus egyet- 
len termésében CAsSPARY 36 ezer, RIEss KÁROLY 38.880 magvat számlált meg. 
